Fanampiana isa ny mpiasa ankoatra ny mpampianatra ny olona hitantana ny trano famakiam-boky ary hiara-hiasa amin’ny tale ao amin’ny birao no tiana horesahana. Tokony hosokafana ny trano famakiam-boky, mba hianaran’ny mpianatra lesona, hanitarany ny fahalalana azony tany am-pianarana ihany koa, fa tsy hionona fotsiny amin’izay nomen’ny mpampianatra izy. Ny tsy fisian’ny olona hitantana azy anefa no sakana tsy hisokafany raha ny ao amin’ny epp ambohipo. Tsy ny trano famakiam-boky ihany, fa eo koa ny tsy fisian’ny olona hiasa miaraka amin’ny tale ao amin’ny birao. Manamaivana ny fandrindran’ny tale ny asany mantsy ny fisian’ny olona manampy azy ao amin’ny birao. Hisokatra foana ny birao amin’izay, ka tsy hiverim-potsiny ireo olona mila taratasy ao. Raha mijery ny mpiasa birao ao amin’ny ceg, hoy ny tale, dia maro be efa mihoatra ny roapolo izy ireo no ao. Mamatsy olona hiasa birao ao foana ny fanjakana, saingy mahagaga hoy izy, fa ny ato amin’ny epp tsy mba andefasany olona mihitsy. 3132-fanatsarana ny fepetran’ny asa maha mpampianatra anisan’ny asa sarotra sy mandreraka tokoa ny fampianarana. Eo am- pelatanan’ny mpampianatra ny ho avin’ny mpianatra manontolo. Ny mpampianatra anefa no kely karama indrindra amin’ny mpiasam-panjakana ankehitriny. Tsy maharaka ny filàny andavanandro akory ny karamany. Voatery mitady zavatra hafa hitadiavam-bola izy, ka tsy vita ara-dalana ny fampianarana. Fomba iray ahafahana manatsara ny asa fampianarana ny fanatsarana ny fiainana ara-tsôsialin’ny mpampianatra. Ny vola, hono, no ozatry ny fiainana, ary toa izay manam-bola no omen’ny olona hasina ankehitriny, koa mety ny hanamboarana ny karamany hifanaraka amin’ny vidim-piainana. 3133- famatsiana fitaovana voalaza tany aloha fa toy ny orinasa iray ny sekoly. Raha sanatria tsy ampy ny fitaovana ao anatin’izany orinasa izany, na tsizarizary, na koa tsy ampy ny vola hoenti-mampandeha azy, dia hitsipozipozy izy na ho faty mihitsy. Ao amin’ny epp ambohipo, dia misy ny ilana fanatsarana, ilana fanampiana, ary ilana famerenana. Fa ambonin’ireo, dia zava-dehibe ny hisian’ny famatsiam-bola avy amin’ny fanjakana toy ny teo aloha ireo ilana fanatsarana ao am-pianarana no andanian’ny ankizy ny androantokonandrony. Koa tsara ny hikarakarana ny efitrano fianarana mba ho madio sy hahate-honina. Hiteraka risi- po hianatra ho an’ny mpianatra izany, ary hitondra fahasalamana ho azy ihany koa. Anisan’ireny ny solaitra be, ny peta-drindrina, ny valin-tafo, ny varavaran-kely, ny lokon’ny rindrina, sns. Tokony hitondra fahasalamana ho an’ny mpianatra ny efitrano fianarana. Fitaratry ny fahadiovana sy ny filaminana ihany koa ny sekoly ka ilaina ny fahatanterahan’izany ao anaty efitrano fianarana ireo ilana fanampiana ilana fanampiana ny boky entin’ireo mpampianatra mampianatra. Miainga amin’ny fananan’izy ireo izany no hanaovany fanomanana any an-trano sy hanamora ny fampitan’izy ireo ny lesona ho an’ny ankizy. Tsy ny boky ho an’ny mpampianatra ihany, fa toy izany koa ny boky hampiasain’ny mpianatra any am-pianarana. Samy manana ny bokiny ny taranja tsirairay; anisan’ireny ny taranja malagasy izay hita fa sady rovidrovitra no maloto ary tsy ampy mihitsy; satria boky iray ho an’ny mpianatra telo miara-mipetraka. Tsy ny boky ihany, fa ao koa ireo fitaovana hafa enti-mampianatra toy ny fitsipika, ny metatra, ny bolantany, sns. Izy ireny no ahitan’ny ankizy ny fahamarinan’ny zavatra ampianarina azy. Ny fanandramana mantsy no mitondra porofo amin’ny fahamarinana na fahadisoana.37 tokony hampiana ireo satria dia bolantany iray ihany no ifandimbindimbiasana; ny metatra moa dia tsy misy mihitsy nefa tena ilaina any amin’ny matematika; ny fitsipika indray dia fitsipika iray efa tapatapaka no ampiasaina. Ny fahampian’ny fitaovana dia manamora ny fiampitan’ny lesona any amin’ny ankizy sy ahafantarany ny fifandraisan’izay nampianarina azy amin’ny fiainana an-davanandro. Ny zaza mantsy dia manangana ny maha izy azy, sady amin’ny alalan’ny fifandraisana midi-droa amin’ny zavatra mivaingana, no amin’ny fifandraisany amin’ny olona, araka ny nambaran’i constantin38.